155 
Ke le secle te averat suppris 
E en la cuveitise mis, 
Si ke tu ne purras issir. 
lleuc te convendrat murir; 
E si tu es ileukes turné, 
Tu es a mort en fin jugé... 
(Schluss fehlt.) 
Fremde Geschichten in Version I. 
D'un roy qui estoit chascun an en essil. 
,Fiuz, ou roiaume de Cartage 
Souloit avoir un fel usage, 
Que chascun an un roi fesoient 
Et nouvel home y eslisoient; 
Haut et bas son plesir fesoient 
Et par lui tuit se justisoient; 
Mes quant li ans estoit passez, 
Lors li fesoient honte assez, 
Qu'il li ostoient la coroune 
Et le ceptre qui l'oneur doune, 
Si l'enveoient en essil 
Povre d'avoir et nu et vil; 
La ou l'en aler le fesoit 
Blé ne vin ne herbe n’i croissoit 
Ne nul bien avoir n'i pooit, 
Se trop caier ne le comparoit. 
Mes une annee vint, biau fils, 
Cun estrange home vint au pais, 
Moult sage [estoit] et moult vezié, 
Car il avoit moult essaié 
En cest siecle et mal et bien; 
Ne l'en ne li demandast rien, 
Dont il ne seüst reson rendre 
Qui a court l'aie deust tendre. 
Une annee a roi l'eslurent 
Et a lor seignor le recurent; 
Il se contint si sagement 
Que tuit l'amerent durement. 
Un sage home avec li avoit, 
Qui preudons iert et moult savoit. 
Li rois en fist son conseillier; 
Un jour le prist a conseillier 
Et dit: ,sire, entendés a moi 
Pour ce se [l.que] l'en vous a fet roi, 
Sire, ne vous oubliez mie 
Ou temps ne en la seignorie; 
C'est une gloire qui peu vaut 
Despuis que au chief de l'an faut; 
Ce est joiez et deuls ensamble 
Qui sus le cors de l'ome asamble; 
La joie y faut en pou d'eure, 
Mes li deuls lonc tens y demeure 
Tant que li homs vit en l'essil 
Ou l'en l'envoie povre et vil. 
Sire, de ce ne doutez pas, 
4 HSP. 
Vous vendrés de si haut si bas, 
Quant vendra au chief de cest an, 
La droit vous envoiera l'an 
Ou li autre sont envoié 
Qui a doleur sont avoié." 
Et li rois li a respondu: 
„Amis, que m'en conseilles tu? 
Vosire conseil m'en dites tout, 
Et jel ferai trestout de bout 
Vostre conseil, comment qu'il aille, 
Se fere puis sanz nulle faille.” 
„Oil, vous le ferez moult bien; 
Vous n'en serez desdit de rien, 
Car vous poez tout demanois 
Et fere et dire come rois, 
Ne nus ne vous en puet desdire 
L'an que vous estes rois et sire. 
Or entendez: vous ferez fere 
Une meson et un repere 
Fort et non pas de grant porprise, 
Que l'en ne le tiegne a mesprise, 
Metés ouvriers assez par sens 
Si qu'ele soit fete en briez tens, 
Et quant la meson sera tete 
Close fermant et a chief trete, 
Si la garnissiez de touz biens 
De blé, de vin sus toutes riens 
Et grant plenté d'autre vitaille, 
Si que de grant temps ne vous faille 
D'or et d'argent et de denier[s]. 
Ne samblés les fox armeniers 
Qui devant vous ont esté roi; 
Prenés de vous si bon conroi 
Que vous soiez trestout a ese 
Ou lieu ou cil sont a meseise, 
Qui ançois de vous seignours furent 
Et par folie se decurent; 
Ceste honeur ne poez tenir, 
Pensez de ce qu'est a venir." — 
Biax fils, le rois ainsi le fist, 
Tant y porta et tant y mist, 
Qu'aise i vesqui toute sa vie. 
Or orras que ce senefie. 
Biau fils, un pou entent a moi: 
Le royaume ou on fet le roi 
Si senefie ceste vie, 
Tom. 
XLIX. 
